APROBACIÓN DEFINITIVA ORDENANZA
ADMINISTRACIÓN LOCAL — Municipal — Vilaboa (Ordenanzas e Regulamentos, 13/05/2019)

Rematado o prazo de exposición pública sen que se presentase ningunha reclamación contra o acordo do pleno de data 25 de xaneiro de 2019, relativo á aprobación da “Ordenanza Municipal Reguladora do préstamo de biotrituradoras para a xestión da biomasa domiciliaria”, este enténdese definitivo e procédese a continuación á publicación do texto íntegro da citada ordenanza. O presente regulamento ten por obxecto establecer as normas as que deberá axustarse o préstamo de biotrituradoras propiedade do concello, determinando os dereitos, obrigas e réxime de infraccións e sancións. O Concello de Vilaboa, ven de poñer a disposición este servizo, fomentando unha correcta xestión dos residuos de orixe vexetal xerados no ámbito municipal, contribuíndo así o triple obxectivo: O ámbito do servizo queda circunscrito o uso da maquinaria dentro dos límites do Concello de Vilaboa. O Concello de Vilaboa, para a xestión dos seus intereses, e no ámbito das súas competencias, pode promover toda clase de actividades e servizos públicos que contribuían a satisfacer as necesidades ambientais e a mellorar a calidade de vida. O concello na súa calidade de Administración pública de carácter territorial e dentro da esfera das súas competencias, exercita a potestade regulamentaria que lle atribúe o artigo 4. a) da Lei 7/1985, do 2 de abril, reguladora das Bases de Réxime Local, en relación cos artigos 22.2. d); 25.2. b) e f);139-141 do citado corpo legal e artigo 33 do Decreto do 17 de xuño de 1955, polo que se aproba o Regulamento de Servizos das Corporacións Locais. Nas materias obxecto deste Regulamento, esta Entidade local, ostenta cantas potestades lle confire o artigo 4 da Lei reguladora das Bases de Réxime Local e demais normativa aplicable, incluídas as potestades de inspección e sancionadora. O sistema está composto de menor a maior capacidade de trituración, por microtrituradoras eléctricas, e outras accionadas por motor de combustión, ubicadas nas dependencias do Concello de Vilaboa, onde poderán ser recollidas polos usuarios polos seus propios medios, ou ven repartidas por medios do propio concello de Vilaboa, e unha vez rematado o prazo de préstamo serán devoltas ó mesmo lugar. O emprazamento da maquinaría será nos almacéns de subministro do Concello de Vilaboa ou ben da concesionaria encargada do servicio de xestión de residuos municipais. Poderán ser usuarios do servizo municipal de préstamo de trituradoras, tódalas persoas maiores de idade, que se den de alta no servizo, e que se atopen ao corrente nas súas obrigas tributarias co mesmo. Os solicitantes serán persoas físicas, e o emprego será sempre no ámbito privado domiciliario, no podendo ser utilizado o material con ánimo de lucro. Toda persoa que pretenda empregar o servizo municipal de trituración deberá previamente darse de alta no servizo, o que implicará a realización dun cursillo previo de funcionamento da maquinaria. Unha vez realizado o cursillo de emprego da maquinaria, se solicitaran as minitrituradoras mediante a presentación dunha solicitude mediante un modelo dispoñible no rexistro municipal ou a través da paxina web do concello. A realización da solicitude implicará o aboamento de 10 euros por parte do solicitante, polo uso do servicio de préstamo de biotrituradoras. En ningún caso o Concello procederá á devolución dos ingresos recibidos por este concepto. O usuario deberá efectuar o pago en réxime de autoliquidación, polo procedemento de ingreso efectivo en calquera das entidades bancarias colaboradoras deste concello ou na recadación municipal. O escrito constará de: O concello procederá á tramitación da solicitude e se considera que a mesma cumpre cos requisitos fixados nesta ordenanza e na lexislación aplicable procederá a ditar resolución motivada sobre o seu préstamo por decreto de Alcaldía. No caso de non cumprirse os requisitos establecidos na ordenanza, procederase a denegación da petición mediante resolución ditada pola Alcaldía. A solicitude deberá ser presentada, polo menos, cunha semana de antelación ao día que pretende retirar a trituradora. Si existisen varias solicitudes ao mesmo tempo atenderase a petición por orde de entrada no rexistro. Para recoller a microtrituradora o usuario deberase poñerse en contacto alomenos cun día de antelación e comunicar persoalmente no concello o día e a hora na que se efectuará a retirada. O horario do servizo será de luns a venres de 09:00 a 14:00 h. Para retirar a microtrituradora, deberase cubrir un impreso/recibo onde se indicará o nome do usuario rexistrado, o día que se fai entrega da maquinaria, o día no que se traerá de volta as dependencias municipais (o préstamo non poderá exceder dunha semana) e de ser o caso, indicarase que o depósito de combustible atópase cheo. O material a entregar coa máquina será. (guía rápida de utilización, rexistro de horas de traballo) Será infracción administrativa o incumprimento das obrigacións, prohibicións e requisitos establecidos na presente Ordenanza. O réxime sancionador deste Regulamento réxese polos principios contidos na Lei 39/2015, de 1 de outubro, do Procedemento Administrativo Común das Administracións Públicas e demais normativa de desenvolvemento. Así mesmo, serán de aplicación as disposicións contidas no Titulo XI da Lei 7/1985, do 2 de abril, reguladora das Bases de Réxime Local As infraccións clasificaranse como leves, graves ou moi graves, sen prexuízo de que todo incumprimento disposto nesta ordenanza, constitúe unha infracción da mesma, quedando a consideración do concello a súa clasificación como leve, grave ou moi grave, e a conveniencia ou non da súa sanción e os termos da mesma, no ámbito das súas competencias. Serán leves as seguintes infraccións: Serán graves as seguintes infraccións: Serán infraccións moi graves: As infraccións o presente regulamento darán lugar as seguintes sancións, sen prexuízo doutras sancións que poida interpoñer o concello destinadas a sufragar posibles desperfectos ou outros: O exercicio da potestade sancionadora prevista nesta Ordenanza, corresponde, á Alcaldía do Concello de Vilaboa, con arranxo ao disposto nos artigos 21.1. n) da Lei 7/1985, do 2 de abril, reguladora das Bases de Réxime Local, na redacción dada á mesma pola Lei 57/2003, do 16 de decembro, sen prexuízo da posibilidade de delegar o exercicio da devandita atribución. Para todo o non regulado expresamente na presente ordenanza estarase ao disposto na normativa xeral aplicable a cada caso. Esta Ordenanza entrará en vigor, unha vez aprobada definitivamente, e convenientemente publicada no Boletín Of icial da Provincia, unha vez transcorrido o prazo ao cal se refire o art.65.2 en relación con o 70.2 de a Lei 7/1985, Reguladora das Bases do Réxime Local